| SS „Léopoldville" |
| --- |
|  |
| Bendra informacija |
| Vėliava | Belgija Belgija |
| Statytojas | „John Cockerill SA", Hobokenas, Antverpenas |
| Nuleistas | 1929 m. |
| Savininkas | „Compagnie Belge Maritime du Congo" |
| Namų uostas | Antverpenas |
| Plaukiojo iki | 1944 m. gruodžio 24 d. nuskandintas |
| Charakteristikos |
| Tipas | laineris |
| Vandentalpa | 11 509 BRT |
| Ilgis | 145,9 m |
| Plotis | 18,95 m |
| Grimzlė | 7,9 m |
| Galia | 1019 AG |
| Varomoji jėga | 8 cilindrų keturgubo plėtimosi garo mašina su išmetimo turbina, 2 sraigtai |
| Greitis | 16 mazgų (30 km/h) |
| Keleiviai | 177 pirmos klasės1178 antros klasės239,5 m³ šaldomų triumų |

**SS „Léopoldville"** – 11 509 bruto registro tonų talpos keleivinis laineris, priklausęs kompanijai „Compagnie Belge Maritime du Congo". Antrojo pasaulinio karo metais buvo perdarytas į kariuomenės laivą. 1944 m. gruodį maršrute iš Sautamptono į Šerbūrą šį laivą torpedavo vokiečių povandeninis laivas U-486 ir nuskandino. Žuvo maždaug 763 kareiviai ir 56 įgulos nariai.

Aprašas
-------

Garlaivis „Léopoldville" buvo 145,9 m ilgio, 18,95 m pločio. Grimzlė 7,9 m. Talpa buvo 11256 BRT ir 6521 NRT.
Laivą varė 1019 AG 8 cilindrų keturgubo plėtimosi garo mašina. Laivą varė 2 sraigtai. Laive buvo 239,5 m³ šaldomos erdvės kroviniams.

SS „Léopoldville" reklamas

Laivo istorija
--------------

Laivas buvo pastatytas kompanijai „Compagnie Maritime Belge". Laivas buvo naudojamas maršrute iš Belgijos į Belgijos koloniją Afrikoje Belgijos Kongą.

Laivui buvo suteiktas oficialus Belgijos numeris 120 ir kodas MLTP. 1934 m. raidinis kodas pakeistas į ONLB.

1937 m. buvo pakartotinai įvertinta laivo talpa, ji užfiksuota kaip 11509 BRT ir 6941 NRT.

Nuskandinimas
-------------

Iki nuskandinimo „Léopoldville" 24 kartus kirto Lamanšą ir pergabeno daugiau kaip 120 tūkst. kareivių. Jis paskutiniame reise plaukė su konvojumi WEP-3 iš Sautamptono į Šerbūrą. „Léopoldville" plaukė rombinėje rikiuotėje su 4 karo laivų palydos grupe: britų eskadriniais minininkais HMS „Brilliant" (H84) ir HMS „Anthony" (H40), fregata HMS „Hotham" (K583) ir prancūzų fregata FFL „Croix de Lorraine" (K258). Konvojuje buvo dar vienas kariuomenės laivas SS „Cheshire".

Torpedavimo dieną „Léopoldville" gabeno pastiprinimus iš JAV 66-osios pėstininkų divizijos 262-ojo ir 264-ojo pulkų. Šie kareiviai turėjo dalyvauti Ardėnų operacijoje (angl. *Battle of the Bulge*). 1944 m. gruodžio 24 d. likus maždaug 5 jūrmylėms iki Šerbūro, konvojų atakavo vokiečių povandeninis laivas *U-486*, ir 17.54 valandą „Léopoldville" į garlaivį pataikė vieną iš dviejų paleistų torpedų. Garlaivis nuskendo 20.40 valandą.

Iš 2235 gabentų amerikiečių kareivių apie 515, manoma, nuskendo su laivu. Kiti 248 žuvo nuo žaizdų, hipotermijos ar nuskendo jūros vandenyje. Laivo kapitonas *Charles Limbor*, 1 belgas, 3 kongiečiai įgulos nariai nuskendo su laivu. Žuvo ir nežinomas skaičius britų kareivių. Dokumentai apie laivo žuvimą buvo įslaptinti iki 1996 m.

Palydos eskadrinis mininkas HMS „Brilliant" prisiartino prie žūstančio transporto. Kareiviai iš „Léopoldville" šokinėjo žemyn į žemesnį „Brilliant". Minininke tilpo tik keli šimtai kareivių, ir jis nugabeno juos į krantą. Niekas daugiau gelbėjimo darbais neužsiėmė, ir apie 1200 kareivių liko skęstančiame laive.USS PC-1225 irgi gelbėjo išlikusius gyvus. „Léopoldville" vandens paviršiuje išbuvo dar dvi su puse valandos ir tik tada nuskendo laivagaliu pirmyn

Nuorodos
--------

1. 1 2  Lloyd's of London. „LLOYD'S REGISTER, STEAMERS AND MOTORSHIPS" (PDF). Plimsoll Ship Data. Suarchyvuotas originalas (PDF) 2014-10-15. Nuoroda tikrinta 9 October 2014. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
2. ↑  Lloyd's of London. „LIST OF VESSELS FITTED WITH REFRIGERATED APPLIANCES" (PDF). Plimsoll Ship Data. Suarchyvuotas originalas (PDF) 2014-10-15. Nuoroda tikrinta 9 October 2014. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
3. ↑
4. ↑  Lloyd's of London. „LLOYD'S REGISTER, STEAMERS AND MOTORSHIPS" (PDF). Plimsoll Ship Data. Suarchyvuotas originalas (PDF) 2015-09-24. Nuoroda tikrinta 9 October 2014. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
5. ↑  Lloyd's of London. „LLOYD'S REGISTER, STEAMERS AND MOTORSHIPS" (PDF). Plimsoll Ship Data. Suarchyvuotas originalas (PDF) 2015-09-24. Nuoroda tikrinta 9 October 2014. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
6. ↑  „The Sinking of SS *Léopoldville*". *uboat.net*. Nuoroda tikrinta 17 January 2011.
7. 1 2  „Deep Wreck Mysteries on History". *history.co.uk*. Suarchyvuotas originalas 2014-12-16. Nuoroda tikrinta 17 January 2011. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
8. ↑  „Waverly". Dictionary of American Naval Fighting Ships. Navy Department, Naval History & Heritage Command.

Nuorodos
--------

* Sinking of the S.S. Léopoldville at uboat.net